CELEX: 32022D0435
Language: hu
Date: 2022-03-08 00:00:00
Title: Az Európai Központi Bank (EU) 2022/435 határozata (2022. március 8.) a Görög Köztársaság javára szóló egyesített kétoldalú kölcsönök kezeléséről szóló 2010/275/EU határozat módosításáról (EKB/2022/9)

2022.3.16.   
               
               
                  HU
               
               
                  Az Európai Unió Hivatalos Lapja
               
               
                  L 88/196
               
            
         AZ EURÓPAI KÖZPONTI BANK (EU) 2022/435 HATÁROZATA
         (2022. március 8.)
         a Görög Köztársaság javára szóló egyesített kétoldalú kölcsönök kezeléséről szóló 2010/275/EU határozat módosításáról (EKB/2022/9)
         AZ EURÓPAI KÖZPONTI BANK IGAZGATÓSÁGA,
         tekintettel az Európai Unió működéséről szóló szerződésre és különösen annak 132. cikkére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 17. és 21. cikkére,
         mivel:
         
                     (1)
                  
                  
                     Az Európai Központi Banknál (EKB) a 2010/275/EU európai központi banki határozat (1) (EKB/2010/4) értelmében tartott betétek kamatozását összhangba kell hozni a kormányzati betéteknek az (EU) 2019/671 európai központi banki iránymutatás (EKB/2019/7) (2) szerinti kamatozásával annak érdekében, hogy az eurorendszeren belül biztosított legyen az összhang a hasonló betétek kamatozása között.
                  
               
                     (2)
                  
                  
                     Az 2010/275/EU határozatot (EKB/2010/4) erre tekintettel megfelelően módosítani szükséges,
                  
               ELFOGADTA EZT A HATÁROZATOT:
         
            1. cikk
            Módosítás
            A 2010/275/EU határozat (EKB/2010/4) 5. cikke helyébe a következő szöveg lép:
            
               
                  „5. cikk
                  Kamatfizetés
                  Az EKB által a kölcsönt nyújtók nevén kezelt számla a következőképpen kamatozik:
                  
                              a)
                           
                           
                              ha a vonatkozó naptári napon a betéti rendelkezésre állás kamata nulla vagy magasabb (pozitív), a nulla százalék vagy a rövid lejáratú eurokamatláb (€STR) közül az alacsonyabbnak megfelelő mértéken;
                           
                        
                              b)
                           
                           
                              ha a vonatkozó naptári napon a betéti rendelkezésre állás kamata nullánál alacsonyabb (negatív), a betéti rendelkezésre állás kamata vagy a rövid lejáratú eurokamatláb (€STR) közül az alacsonyabbnak megfelelő mértéken.”
                           
                        
            
         
         
            2. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő ötödik napon lép hatályba.
            Ezt a rendeletet 2022. április 4-től kell alkalmazni.
         
         
            Kelt Frankfurt am Mainban, 2022. március 8-án.
            
               
                  az EKB elnöke
               
               Christine LAGARDE
            
         
         
            (1)  Az Európai Központi Bank 2010/275/EU határozata (2010. május 10.) a Görög Köztársaság javára szóló egyesített kétoldalú kölcsönök kezeléséről, valamint az EKB/2007/7 határozat módosításáról (EKB/2010/4) (HL L 119., 2010.5.13., 24. o.).
         
            (2)  Az Európai Központi Bank (EU) 2019/671 iránymutatása (2019. április 9.) az eszközök és források nemzeti központi bankok által történő belföldi kezelésének műveleteiről (EKB/2019/7) (HL L 113., 2019.4.29., 11. o.).